**HATÁSVIZSGÁLAT**

***A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat) 17. §-a szerint***

*„****17. §*** *(1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.*

*(2) A hatásvizsgálat során vizsgálni kell*

*a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogalkotás elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket”.*

A szociális tűzifa támogatás igénybevételének rendjéről szóló rendelettervezetben foglaltak várható hatásai – a Jat. 17. § (2) bekezdésben foglalt elvárások tükrében – az alábbiak szerint összegezhető:

**Előzetes hatásvizsgálat**

1. **A rendelet társadalmi, gazdasági, költségvetési hatása**

A rendelet megalkotásával azoknak a családoknak nyújt segítséget, akiknek a téli tüzelő megvásárlása jelentős, akár létfenntartásukat veszélyeztető anyagi terhet jelentene. A rendelet végrehajtása önerőt igényel. A tűzifa szállításából származó költségek a települési önkormányzatot terhelik, amelynek fedezete a költségvetésben biztosított.

1. **A rendelet környezeti, egészségi következményei**

Nincs.

1. **A rendelet adminisztratív terheket befolyásoló hatásai**

A rendelet végrehajtása átmenetileg (a rendelet hatálya alatt) többlet feladatot jelent. Az adminisztratív feladatok ellátása az önkormányzati hivatal ügyintézője által biztosított.

A hulladékról szóló 2012. évi CLXXXV. törvény 2016. április 1. napjától hatályba lépett rendelkezései, valamint a kapcsolódó Kormányrendeletek szükségessé teszik a települési hulladékkal kapcsolatos kötelező közszolgáltatásról szóló önkormányzati rendelet felülvizsgálatát, módosítását. A jogszabály megalkotása magasabb szintű jogszabály rendelkezései miatt szükséges, elmaradása mulasztásos törvénysértést von maga után.

**A rendelet megalkotásának szükségessége a jogalkotás elmaradásának várható következményei:**

A támogatást az önkormányzat nem használhatja fel a rendelet megalkotása nélkül, mivel a rendelet állapítja meg a rászorultság feltételeit. Önkormányzati rendelet hiányában az elnyert támogatási összeget vissza kell fizetni.

*Általános indokolás*

Az 5000 fő lakosságszámot meg nem haladó települési önkormányzat szociális célú tüzelővásárláshoz kapcsolódó támogatásra pályázhattak. A nyertes települési önkormányzatok a jogosultsági feltételeket rendeletben szabályozzák. A szociális rászorultságot a települési önkormányzat családi jövedelemhatár megállapításával határozza meg. A szociális tűzifa támogatás helyi szabályairól szóló rendelet szabályozza továbbá a támogatás benyújtásának, elbírálásának módját, odaítélhető tűzifa mennyiségét, valamint a kiosztás részletes szabályait. A támogatás felhasználásának határideje 2017. április 15-e, ezért a rendelet a felhasználást és elszámolást követően hatályát veszti.

*Részletes indokolás*

*1. §-hoz*

A rendelet tárgyát határozza meg.

*2. §-hoz*

A rendelet szociálisan rászoruló kérelmezők körét határozza meg.

*3. §-hoz*

A hatáskör polgármesterre történő átruházását tartalmazza.

*4. §-hoz*

A jogosultság feltételeit határozza meg.

*5. §-hoz*

Az adható támogatás mértékét határozza meg.

*6. §-hoz*

Záró rendelkezés.

A rendelet hatályba lépésének napját – a kihirdetést követő napon - szabályozza, valamint a rendelet hatályon kívül helyezéséről rendelkezik.